সুন্দরগঞ্জ (গাইবান্ধা) প্রতিনিধি: গাইবান্ধার সুন্দরগঞ্জে সরকারের বিনা মূল্যের সরকারি বই বিক্রি করার অপরাধে অধ্যক্ষ (ভারপ্রাপ্ত) আনোয়ার হোসেন (৪৫) ও ক্রেতা আক্কাছ আলির (৫৫) বিরুদ্ধে থানায় মামলা দায়ের হয়েছে। বুধবার রাতে এ মামলা দায়ের করেন উপজেলা মাধ্যমিক শিক্ষা অফিসার মাহমুদ হোসেন মন্ডল। আনোয়ার হোসেন উপজেলা শিবরাম আলহাজ্ব মোঃ হোসেন স্মৃতি স্কুল এন্ড কলেজের ভারপ্রাপ্ত অধ্যক্ষ ও রামজীবন ইউনিয়নের পূর্ব রামজীবন গ্রামের মৃত মহির উদ্দিনের ছেলে। ক্রেতা আক্কাছ আলি পৌর সভার রামডাকুয়া গ্রামের মৃত আঃ ছাত্তার মিয়ার ছেলে।